Spoločnosť SPI International, ktorá prevádzkuje rodinu programov FILMBOX spustí ešte tento rok nový kanál s názvom Fast&FunBox HD. Bude sa jednať o druhú novinku od SPI International tento rok, keďže od 1. júna nahradí na našom trhu porno kanál Eroxx HD nová hudobná stanica s názvom 360 Tune Box. Zákazníci satelitnej platformy Skylink môžu už tento kanál sledovať od včera. Viac informácií o stanici 360 Tune Box sme priniesli v predchádzajúcej správe.
Fast&FunBox HD je nový športovo livestylový kanál zameraný na mužov do 34 rokov, ponúkajúci akciu, adrenalín, zmes extrémnych športov, od motokrosu po snowboarding a skateboarding. Vo vysielaný ponúkne 400 hodín nových premiér ročne.
Fast&FunBox HD bude dostupný u vybraných satelitných DTH platforiem, ako aj u káblových či IPTV operátorov. K dispozícii bude aj v aplikácii v samotných Smart televízoroch.